《陈提举》
宋代·林希逸

三为一疏凤鸣阳，去国投閒两鬓霜。早有重名居豸府，晚因同姓误君王。

恰还使事逢新政，已峻卿班入太常。止尼不知何物祟，清时竟失鲁灵光。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。